里中張氏母出與邑宰母宴餞以詩
作者：方輗
朝代：宋

paragraphs: 張氏母袁稱壽星，生紹興庚申今有百五齡。
子孫耕稼食可飽，女婦紡織衣稱情。
白髮既脫生黑髮，耳目聰明長步行。
五朝皇帝恩廣大，一老平時身太平。
鄉里皆慶喜，縣官問姓名。
闔門漏屋下，上詣縣官廳。
太夫人之面可識，太夫人之堂可升。
即前再拜問起居，謝官下念田里氓。
尊高年以長其長，凡爲人子沸歡聲。